google/wiki40b huggingface dataset:
स्क्रूज मैकडक

– ये डोनाल्ड डक का चाचा है ये स्काटिश मूल का अमेरिकी अरब पति है जो बहुत ज्यादा कंजूस है पैसा कमाना कोई इस पात्र से सीखेँ माना जाता है कि ये पात्र अमेरिकी अरबपति रोकफेलर पे किया गया व्यगंय है अपना पैसा कमाने तथा बचाने हेतु ये किसी भी सीमा तक जा सकता है बिगल बोयज, फ्लिनट हार्ट ग्लोमगोल्ड ्, मैजिका द स्पैल इसके सबसे बड़े दुशमन है डोनाल्ड डक के तीन भतीजें लुई, ड्युई, हुई इसके सबसे विश्वास पात्र साथी है लांच पैड इसका विमान चालक है, ये डकबर्ग नामक नगर के निवासी है जायरो इसका वैज्ञानिक सलाहकार है इसके किस्से डकटेलस के नाम से आते रहे हैं

रचनाकार

चित्र:ScroogeMcDuck Comic.jpg
पोनका कनकम्मा

पोनका कनकम्मा (१८९१-१९६३) एक सामाजिक कार्यकर्ता, कार्यकर्ता और स्वतंत्रता सेनानी थे। भारत में महात्मा गांधी के एक शिष्य के रूप में एक वर्ष में जेल में भी रहे कर आए थे। उन्होंने नेल्लोर में लड़कियों के लिए एक बड़े स्कूल श्री कस्तुरिदेवी विद्यालय की स्थापना की। पोनाक कनकम्मा का जन्म १० जून १८९२ को मिनागल्लू में नेल्लोर जिले में हुआ था। 
वह एक बहुत ही अमीर परिवार से थी। उनकी शादी बचपण में ही कर दी थी। हालांकि उनकी कोई औपचारिक शिक्षा नहीं थी, उन्होंने तेलुगू, हिंदी और संस्कृत में अपने प्रयासों से दक्षता अर्जित की। १९१३ में, नेल्लोरे के पास पोटालापुड़ी गांव में, समाज की सेवा करने के लिए, उन्होंने 'सुजाना रंजानी समजम' की शुरुआत की। उन्होंने हरिजनों और गरीबों के उत्थान के लिए काम किया।
उनके दोस्तों ने 'विवेकानंद पुस्तकालय' की स्थापना की नेल्लोर राम नायडू की मदद से १९१३ में कोट्टूर में।
उन्होंने असहयोग आंदोलन और नमक सत्याग्रह में भाग लिया। उन्होंने १९०७ में नेल्लोर की यात्रा के दौरान बिप्पीन चंद्र पाल की मेजबानी की। १९२३ में, उन्होंने गांधी के रचनात्मक कार्यक्रम, नेल्लोर में लड़कियों के लिए एक स्कूल के रूप में श्री कस्तुरिदेवी विद्यालय की स्थापना की, और गांधीजी ने १९२९ में स्थायी इमारत के लिए नींव रखी।
अपने जीवन के दौरान, उन्होंने पोतुलपुड़ी में उनके निवास पर कई प्रतिष्ठित स्वतंत्रता सेनानियों और कवियों की मेजबानी की।
१५ सितंबर १९६३ को पोंका कनकम्मा नेल्लोर में मृत्यु हो गई।
२०११ में, तेलुगू में उनकी "जीवनी" नामक 'कन्नड़ कश्यप' के नाम से लिखी डॉ. के. फारुषोथम।
इन्द्र कुमार

इन्द्र कुमारनगारची हिन्दी फ़िल्मों के एक निर्माता - निर्देशक हैं।
रीता चौधुरी

रीता छौधुरी (असमीया भाषा मे ৰীতা চৌধুৰী (रिता सोउधुरि)) एक विख्यात असमीया कवियित्री, उपन्यासिक है। उन्हे साहित्य अकादेमी स्म्मान भी मिला है। वह वर्तमान भारत के नेशनल बुक ट्रस्ट के संचालक है।  वह गुवाहाटी के कॉतॉन महाविद्यालय की प्रवक्ता है।
नागेश भट्ट

नागेश भट्ट (1730–1810) संस्कृत के नव्य वैयाकरणों में सर्वश्रेष्ठ है। इनकी रचनाएँ आज भी भारत के कोने-कोने में पढ़ाई जाती हैं। ये महाराष्ट्र के ब्राह्मण थे। इनके पिता का नाम शिव भट्ट और माता का नाम सतीदेवी था। साहित्य, धर्मशास्त्र, दर्शन तथा ज्योतिष विषयों में भी इनकी अबाध गति थी।
प्रयाग के पास श्रृंगवेरपुर में रामसिंह राजा रहते थे। वहीं इनके आश्रयदाता थे। एक जनप्रवाद है कि नागेश भट्ट को सं. 1772 वि. में जयपुर राज में अश्वमेघ यज्ञ के अवसर पर आमंत्रित किया गया था। उस समय नागेश भट्ट संन्यास ले चुके थे। अतएव उन्होंने अश्वमेघ का निमंत्रण स्वीकार नहीं किया। नागेश के जीवन की क्रमबद्ध सामग्री नहीं मिलती।
नागेश ने भानुदत्त की "रसमंजरी" पर टीका की है। उस टीका की पांडुलिपि 'इंडिया ऑफिस', लंदन की लाइब्रेरी में है। उसका लेखनकाल संवत् 1769 वि. है। बालशर्मा, नागेश भट्ट के प्रौढ़ शिष्यों में थे। उन्होंने मन्नुदेव और हेनरी कोलब्रुक की प्रेरणा से "धर्मशास्त्र संग्रह" नामक ग्रंथ लिखा था। इनकी प्रामाणिक शिष्यपरंपरा का अनुमान लगाना कठिन है। तथापि नागेश की आदिम गुरुपरंपरा इस प्रकार पाई गई है-
नागेश दार्शनिक वैयाकरण हैं। मौलिक रचनाओं के साथ-साथ इनकी प्रौढ़ टीका रचनाएँ भी पाई जाती हैं। इनके सभी ग्रंथ छप गए हैं और व्यापक रूप से पढ़े-पढ़ाए जाते हैं। ग्रंथों में नई-नई उद्भावनाएँ की गई हैं। नवीन तर्क एवं उक्तियों का प्रयोग है, परंतु महाभाष्यकार की सीमा में सब समाहित हो गया है। नागेश के नाम पर रसमंजरी टीका, लघुशब्देंदुशेखर, बृहच्छब्देंदुशेखर, परिभाषेन्दु शेखर, लघुमंजूषा, परमलघुमंजूषा, स्फोटवाद, महाभाष्य-प्रत्याख्यान-संग्रह और पतंजलिकृत महाभाष्य पर उद्योत नामक टीकाग्रंथ पाए जाते हैं।
इन ग्रंथों की छाया में प्रचुरग्रंथों की सृष्टि हुई है। टीका और टिप्पणियों की भरमार है। वैयाकरण-सिद्धांत-मंजूषा नागेश का व्याकरणदर्शनग्रंथ है। इसका निर्माण उद्योत और परिभाषेंदुशेखर से पूर्व हुआ है। परभाषेंदुशेखर का अध्ययन व्यापार बहुत बड़ा है। अतएव इस यशस्वी ग्रंथ पर अनेक टीकाएँ उपलब्ध हैं। लघुशब्देंदुशेखर और बृहच्छब्देंदुशेखर भट्टोजि दीक्षित कृत सिद्धान्तकौमुदी की व्याख्यामात्र हैं।
शम्भूनाथ शुक्ल

शम्भूनाथ शुक्ल (18 दिसंबर 1903), भारत के एक राजनेता, स्वतन्त्रतासंग्राम सेनानी तथा विंध्य प्रदेश के प्रथम मुख्यमन्त्री थे। वे भारतीय संविधान सभा के भी सदस्य थे।
उनका जन्म 18 दिसंबर 1903 को हुआ था। शिक्षा इलाहाबाद में हुई। प्रयाग विश्वद्यिालय इलाहाबाद से 1926 में बीए और सन 1928 में एलएलबी की डिग्री हासिल कर ली। एलएलबी में भी गोल्ड मेडल मिला था। 1930 में मुंसिफ मजिस्ट्रेट बुढ़ार में वकालत शुरू की थी। वे महात्मा गांधी के 1920 में असहयोग आंदोलन में हिस्सा लेकर जेल भी पहुंचे थे। 1945 में रीवा महाराजा के कानूनी सलाहकार नियुक्त हुए। 1952 में विंध्यप्रदेश विधान सभा अमरपुर से सदस्य निर्वाचित हुए और विन्धप्रदेश के निर्विरोध मुखय्मन्त्री बने।
सत्य के प्रयोग

सत्य के प्रयोग, महात्मा गांधी की आत्मकथा है। यह आत्मकथा उन्होने गुजराती में लिखी थी।

उक्तियां

यहां कुछ उक्तियां है जो गांधी जी ने अपनी आत्म कथा - सत्य के प्रयोग -- में कही हैं। ये उनके जीवन दर्शन को दर्शाती है।
पिछले तीस सालों से जिस चीज को पाने के लिये लालायित हूं वो है स्व की पहचान, भगवान से साक्षात्कार, और मोक्ष। इस लक्ष्य के पाने के लिये ही मैं जीवन व्यतीत करता हूं। मैं जो कुछ भी बोलता और लिखता हूं या फिर राजनीति में जो कुछ भी करता हू वो सब इन लक्ष्यो की प्राप्ति के लिये ही है।
बायें हाथ का बल्लेबाज

क्रिकेट के खेल में जो खिलाड़ी गेंद पर प्रहार करते वक्त अपने बायें हाथ का मुख्यत: सहारा देता है, वह बायें हाथ का बल्लेबाज माना जाता है।

प्रमुख बल्लेबाज़

बाएं हाथ के कुछ महान बल्लेबाज़ हैं- सर गैरी सोबर्स, ब्रायन लारा (वैस्टइंडीज), एलन बो‍‍‍र्डर, (आस्ट्रेलिया) इत्यादि
केराकत रेलवे स्टेशन

स्टेशन विवरण

केराकत स्टेशन औडिंहार-केराकत-जौनपुर रेलवे लाइन पर पडने वाला प्रमुख स्टेशन है। यह स्टेशन केराकत मुख्यालय से०.७ किमी उत्तर दिशा मे है। यह रेलवे स्टेशन पुर्वोत्तर रेलवे के वाराणसी मण्डल के अन्तर्गत आता है।जब औडिहार-केराकत-जौनपुर रेल लाइन मीटर गेज थी तब यह इस मार्ग का प्रमुख स्टेशन हुआ करता था| इस स्टेशन पर रेलवे कर्मचारियो की भरमार तथा यहॉ पर मालगोदाम भी था| वर्तमान मे यह स्टेशन उपेक्षित है और बदहाली के आसु रो रहा है| सरकार से विकास की दरकार है| यह विधानसभा,ब्लॉक,कोतवाली तथा तहसील स्तर का रेलवे स्टेशन है|

इतिहास

यह रेलवे स्टेशन अंग्रेजी शासन काल २१ मार्च १९०४ को बना जब औडिंहार-केराकत-जौनपुर रेल लाइन बनी| पहले ये बंगाल एण्ड नार्थ वेस्टर्न रेलवे के आधिन था| वर्तमान मे यह पूर्वोत्तर रेलवे(गोरखपुर) के आधिन है| यह लाइन मीटर गेज से ब्राडगेज मे २०१०-२०११ मे तब्दील हुई|भाप इन्जन(Steam Engine) से जब रेलगाडी चलती थी तब इस रेलवे स्टेशन पर रेलगाडी के लिए पानी भरा जाता था|  आज भी  केराकत रेलवे स्टेशन के पुर्वी छोर पर पम्प हाउस जीर्ण-शीर्ण अवस्था मे विद्यमान है|
मृतकों की मण्डी

मृतकों की मण्डी(Market Place of Dead) पंजाब आनंदपुर साहिब के निकट एक डेरा (शिविर) है। यह स्थान चंडीगढ़ से आनंदपुर साहिब जाती सड़क पर जाते हुए इतिहासक गुरदुआरे से कुछ पहले बाई तरफ मुडती लिंक सडक पर करीब एक किलोमीटर की दूरी पर स्थित है।

इतिहास

यह स्थान एक रिटाएर सैनिक ने बनवाया था। एस डेरे की खास प्रथा यह है कि अगर कोई इसका अनुयाई बनना चाहता है तो उसे पहले मरना पड़ता है अत: मरा हुआ घोषित करना पड़ता है। उसे खुद अपनी कबर खोदनी पड़ती है और उसमें एक दिन के लिए रहना पड़ता है। उसे खुद की अपनी अंतिम रस्में भी करनी पड़ती है। इसके बाद उसे खुद को मर हुआ घोषित करना पड़ता है और अपने नाम पर धन सम्पति का त्याग करना पड़ता है। एस डेरे के मान्य शिष्य को वस्त्र भी टाट की बोरी के डालने होते हैं और इर्ध गिरध के गुरद्वारों से बचा हुआ लंगर का और फैका हुआ भोजन इकठा करके सुखा कर महीनो तक खाना होता है। इस डेरे के अनुयाई अपना समय प्रभू की बंदगी करके और डेरे के नज़दीक बसे गावं के लोगों और बीमार तथा बेसहारा लोगों की मदद करके बिताते हैं
नारायण हरी आपटे

नारायण हरी आपटे, (११ जुलाई १८८९ – १४ नवम्बर १९७१) लोकप्रिय मराठी उपन्यासकार, लेखक और सम्पादक थे। वो मूल रूप से महाराष्ट्र के थे।
आन (2004 फ़िल्म)

पटकथा

मुम्बई में अपराध अपने चरम पर है जिसका नेतृत्व तीन अलग-अलग लोगों द्वारा किया जा रहा है। वालिया (जैकी श्रॉफ), मानिक राव (मनोज जोशी) और रोशनी (रवीना टंडन) का आतंक फैला हुआ है।
श्रवण तारा

श्रवण या ऐल्टेयर, जिसका बायर नाम "अल्फ़ा अक्विला" (α Aquila या α Aql) है, गरुड़ तारामंडल का सब से रोशन तारा है। यह पृथ्वी से दिखने वाले सब से रोशन तारों में से बारहवाँ सब से रोशन तारा है। यह एक A श्रेणी का मुख्य अनुक्रम तारा है। श्रवण बहुत तेज़ी से घूर्णन करता है (यानि अपने अक्ष पर घूमता है) - इसकी मध्य रेखा पर इसके घूर्णन की रफ़्तार 286 किलोमीटर प्रति सैकिंड है, जिस वजह से इसका गोल अकार ध्रुवों पर पिचक गया है। श्रवण पृथ्वी से लगभग 16.8 प्रकाश वर्ष की दूरी पर हैं।

अन्य भाषाओँ में

श्रवण को अंग्रेज़ी में "ऐल्टेयर" (Altair) कहते हैं। यह नाम अरबी भाषा के "النسر الطائر‎" ("अन-नस्र अन-ताईर") वाक्यांश से लिया गया है जिसका मतलब है "उड़ती हुई चील"।

विवरण

श्रवण का व्यास (डायमीटर) सूरज के व्यास का 1.63 - 2.03 गुना है (यानि इसपर थोड़ा मतभेद है) और इसका द्रव्यमान (मास) सौर द्रव्यमान का 1.79 गुना है। इसकी चमक (यानि निरपेक्ष कान्तिमान) सूरज से 10.6 गुना है।
ट्राइटन (उपग्रह)

बनावट

ट्राइटन की सतह पर जमी हुई नाइट्रोजन की बर्फ़ की एक परत है। उसके नीचे पानी की बर्फ़ की मोटी परत है। इस परत के नीचे इस उपग्रह का केंद्रीय भाग है जो पत्थर और धातुओं का मिश्रण है। यह केन्द्रीय भाग इस उपग्रह के कुल द्रव्यमान का दो-तिहाई हिस्सा है। वैज्ञानिकों का मानना है के इसकी सतह पर ऐसे ज्वालामुखी और उष्णोत्स (गायज़र) हैं जो फटकार जमी हुई नाइट्रोजन गैस उगलते हैं।
मदिरा

मदिरा (liquer) एक अल्कोहलिक पेय है जो आसुत स्पिरिट से बनायी जाती है और इसे फल, क्रीम, जड़ी-बूटियों, मसालों, फूलों या मेवों से आस्वादित (flavored) किया गया होता है।
रुद्रम देवी

रानी रुद्रमा देवी (1259–1289) काकतीय वंश की महिला शासक थीं। यह भारत के इतिहास के कुछ महिला शासकों में से एक थीं। रानी रूद्रमा देवी या रुद्रदेव महाराजा, 1263 से उनकी मृत्यु तक दक्कन पठार में काकातिया वंश की एक राजकुमारी थी। वह भारत में सम्राटों के रूप में शासन करने वाली बहुत कम स्त्रियों में से एक थी..

जन्म

इनका जन्म रुद्रमा देवी नाम से हुआ। इनके पिता गणपती देवा हैं। रुद्रमा देवी ने 1261-62 से अपने सह-राजकुमारी के रूप में अपने पिता गणपतिदेव के साथ संयुक्त रूप से काकतिय साम्राज्य का शासन शुरू किया था। उन्होंने 1263 में पूर्ण संप्रभुता ग्रहण की।
उनके काकतिया पूर्ववर्तियों के विपरीत, उन्होंने योद्धाओं के रूप में उन्होने समाज के निचले तबके से लोगों को योद्धाओं के रूप में चुना और उनके इसके बदले उन्हें भूमि कर राजस्व के अधिकार प्रदान किया। यह एक महत्वपूर्ण परिवर्तन था और उसके बाद उसके उत्तराधिकारी और बाद में विजयनगर साम्राज्य अपनाया गया था। 
रुद्रमा देवी को पूर्वी गंग राजवंश से चुनौतियों का सामना करना पड़ा और उनके शासन के शुरू होने के तुरंत बाद यादवों का सामना करना पड़ा। वह गंगो के पीछे हटाने में सफल हुई, जो 1270 के दशक के अंत में गोदावरी नदी से पीछे हट गए थे और उन्होंने यादव को भी पराजित किया था, जिन्हें पश्चिमी आंध्र प्रदेश में क्षेत्र बहाल करने के लिए मजबूर किया। हालांकि, वह 1273 में  राज्य प्रमुख बने जाने के बाद केस्थ मुखिया अंबेडेव द्वारा किए गए आंतरिक असंतोष से निपटने में असफल रही। अंबादेव ने काकतियों के अधीनस्थ होने पर आपत्ति जताई और उन्होंने दक्षिण-पूर्वी आंध्र के बहुत से हिस्से नियंत्रण हासिल किया।

परिवार और उत्तराधिकार

रुद्रमा देवी ने चालुक्य वंश के सदस्य वीरभद्र से विवाह किया। यह विवाह उसके पिता द्वारा क्षेत्रीय गठबंधन बनाने के लिए एक राजनीतिक विवाह था। वीरभद्र वास्तव में रुद्रमा देवी के अनुपयुक्त था और उन्होने रुद्रमा देवी के प्रशासन में कोई भूमिका नहीं निभाई । वीरभद्र से रुद्रमा देवी को दो बेटियाँ हुई। 
रुद्रमा देवी की मृत्यु अंबादेव से लड़ते हुए संभवतः 1289 में हुई। हालांकि कुछ सूत्रों का कहना है कि वह 1295 तक जीवित थी। उनकी मृत्यु के पश्चात उनकी बेटियों में से एक के पुत्र प्रतापरूद्र ने राजगद्दी संभाली, परंतु रुद्रमादेवी के काल का समृद्ध राजपाट अब न के बराबर रह गया था। रुद्रमा देवी ने चालुक्य वंश के सदस्य विरभद्र से विवाह किया। यह विवाह उसके पिता द्वारा क्षेत्रीय गठबंधन बनाने के लिए एक राजनीतिक विवाह था। वीरभद्र वास्तव में रुद्रमा देवी के अनुपयुक्त था और उन्होने रुद्रमा देवी के प्रशासन में कोई भूमिका नहीं निभाई । वीरभद्र से रुद्रमा देवी को दो बेटियाँ हुई। 
रुद्रमा देवी की मृत्यु अंबादेव से लड़ते हुए संभवतः 1289 में हुई। हालांकि कुछ सूत्रों का कहना है कि वह 1295 तक जीवित थी। उनकी मृत्यु के पश्चात उनकी बेटियों में से एक के पुत्र प्रतापरूद्र ने राजगद्दी संभाली, परंतु रुद्रमादेवी के काल का समृद्ध राजपाट अब न के बराबर रह गया था।

वर्तमान में

फिल्म निर्माता गुणशेखर ने रुद्रमा देवी के जीवन पर फिल्म बनाई। अल्लू अर्जुन, राणा डग्गूबाती और कृष्णम राजू के साथ एक तेलगु फिल्म रुद्रमा देवी में अनुष्का शेट्टी ने रुद्रमा देवी की भूमिका निभाई। रुद्रमादेवी नामक यह फ़िल्म 26 जून 2015 को प्रदर्शित हुई। जिसमें अनुष्का शेट्टी मुख्य भूमिका रुद्रमा देवी बनी हैं।
नॉर्थ कैरोलीना

नॉर्थ कैरोलिना (अंग्रेज़ी: North Carolina) संयुक्त राज्य अमेरिका के दक्षिणी क्षेत्र में एक राज्य है। राज्य की सीमा दक्षिण में साउथ कैरोलिना और जॉर्जिया से, पश्चिम में टेनेसी से, उत्तर में वर्जीनिया, और पूर्व में अटलांटिक महासागर से लगती है। 18वीं शताब्दी में नॉर्थ कैरोलिना (साउथ कैरोलिना के साथ मिलकर) कैरोलिना नाम के उपनिवेश का हिस्सा था जो मूल तेरह उपनिवेश में से एक थी। 1861 में अमेरिकी गृहयुद्ध के समय राज्य परिसंघीय राज्य अमेरिका में जाने वाला आखिरी राज्य बना था।
सभी 50 राज्यों में नॉर्थ कैरोलिना का क्षेत्र के मामले में 28वां स्थान है। 2016 के अनुमान के मुताबिक राज्य की जनसंख्या 1,01,46,788 हैं जिससे उसका स्थान 9वां हुआ। अंग्रेजी अधिकारिक भाषा है जो 90% जनता मातृभाषा के रूप में बोलती हैं।
बेंजामिन उम्कापा

बेंजामिन उम्कापा अफ्रीका के देश तंजानिया के राष्ट्रपति थे, 1995 से 2005 तक।
 यह जीवनचरित लेख अपनी प्रारम्भिक अवस्था में है, यानि कि एक आधार है। आप इसे बढ़ाकर विकिपीडिया की सहायता कर सकते है।
हरीश भिमानी

व्यक्तिगत जीवन

हरीश भिमानी का पैतृक सम्बन्ध राजस्थान के जैसलमेर से है, वहां से इनके पूर्वज गुजरात के मांडवी और फिर कोलकाता को निवास बनाया. हरीश का जन्म मुंबई में हुआ. ये अपने पांच भाई-बहनों में चौथी संतान है. इन्होने भद्र न्यू हाई स्कूल, हंसराज मोरारजी पब्लिक स्कूल, एलफिन्स्टन कॉलेज, मुंबई, लक्ष्मीनारायण इंस्टीट्यूट ऑफ टेक्नोलॉजी, नागपुर में अध्ययन किया और प्रतिष्ठित जमनालाल बजाज इंस्टीट्यूट ऑफ मैनेजमेंट स्टडीज, बॉम्बे विश्वविद्यालय से एमबीए किया।  
हरीश अपनी 'वोईस आर्टिस्ट' पत्नी रेखा के साथ मुंबई में रह रहे है. इनके दो बेटियाँ है, अदिति भोसले तथा रूचि भिमानी जो कि फीचर फिल्म तथा वृत्तचित्र निर्माता हैं.

व्यवसायिक

हरीश भिमानी ने टीवी समाचार वाचक के रूप में बोम्बे टीवी से शुरुआत की. इन्होनें महाभारत धारावाहिक में सूत्रधार 'समय' के रूप में आवाज दी. इन्होने खानदान, सुबह, इनकार, सुकन्या, ग्रहण जैसे धारावाहिक लिखे। इसके अलावा २२००० जितने देसी-विदेशी कोमर्सियल विज्ञापन व फीचर फिल्मों में अपनी आवाज दी है।
रज़ाक ख़ान

व्यक्तिगत जीवन

रज़ाक ख़ानके बेटे का नाम असद ख़ान है।

मृत्यु

रज़ाक ख़ान जो अपने समय में एक हास्य कलाकार के लिये काफी मशहूर थे , इनका निधन महाराष्ट्र के मुम्बई में दिल का दौरा पड़ने से बुधवार ०१ जून २०१६ को हो गई थी  परिवार जनों ने ख़ान को तुरन्त बांद्रा के अस्पताल में ले जाया गया लेकिन डॉक्टरों ने मृत घोषित क्र दिया था।
सांस्कृतिक विभाजन

सांस्कृतिक विभाजन समाजशास्त्र और मानव मनोविज्ञान का एक पद है इसके द्वारा लोगों के सांस्कृतिक भेद का वर्णन किया जाता है।
दोष (भावना)

दोष किसी भी मनुष्य में उत्पन्न होने वाली एक आंतरिक भावना है जो उस समय उत्पन्न होती है जब वह व्यक्ति यह मानने लगता है या समझने लगता है - भले ही सही हो या गलत - कि उसने अपने ही सही आचरण के मानकों के साथ समझौता किया है या वैश्विक  नैतिकता के मानकों का उल्लंघन किया है और इसमें उस व्यक्ति का बड़ा दायित्व है। 
दोष पश्चात्ताप से बड़ी हद तक जुड़ा हुआ है।

दूसरों को दोष देना

यह एक आम बात है। कोई भी मनुष्य कठिन परिस्तियों के लिए अपने माता-पिता, पारिवारिक सदस्यों, मित्रों, समय, समुदाय, सरकार, देश और यहाँ तक कि जन्म और कर्म को दोष दे सकता है और लोग ऐसा करते आए हैं।
१९५३ ईसा पूर्व

१९५३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९५३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
प्रौद्योगिकी तत्परता स्तर

प्रौद्योगिकी तत्परता स्तर (Technology readiness levels / TRL), किसी प्रौद्योगिकी के परिपक्वता के स्तर को सूचित करने वाला एक संख्यात्मक मान है जो यह बताता है कि वह प्रौद्योगिकी कितनी परिपक्व हो चुकी है। इस प्रकार यह किसी प्रौद्योगिकी की परिपक्वता के स्तर का मूल्यांकन (मापन) करने में सहायक होती है। अतः इसे 'प्रौद्योगिकी परिपक्वता स्तर' भी कह सकते हैं। प्रौद्योगिकी तत्परता के स्तरों के निर्धारण लिए कुछ प्राचल (पैरामीटर्स) सुझाए गए हैं जिनकी वर्तमान स्थिति के आधार पर किसी भी प्रौद्योगिकी परियोजना के तत्परता के स्तर का मूल्यांकन किया जा सकता है। 
मूलतः नासा ने १९७४ में यह संकल्पना दी और प्रौद्योगिकी परिपक्वता के ९ स्तरों की पहचान की। नासा,  TRL का उपयोग १९८० के दशक के बाद व्यापक रूप से करता आ रहा है। उसके बाद अनेकानेक संस्थाओं ने इसका उपयोग करना आरम्भ किया। सन २०१३ में अन्तरराष्ट्रीय मानक संगठन (आईएसओ) ने इसे ISO 16290:2013 मानक का नाम दिया।

परिपक्वता के स्तर

सबसे पहले नासा ने १९७४ में 'प्रौद्योगिकी परिपक्वता स्तर' का विचार दिया और १९८९ में इसकी परिभाषा की। पहले केवल सात स्तर बताए गए थे किन्तु १९९० के दशक में इसके लिए नौ-स्तरीय पैमाना बनाया गया जो आज भी चल रहा है। उसके बाद अनेक अन्य संस्थाओं ने भी इस दिशा में काम किए। अमेरिका के रक्षा विभाग तथा यूरोपीय यूनियन ने भी अपनी-अपनी परिभाषाएँ दी है जो बहुत कुछ मिलती-जुलती हैं।

नासा द्वारा प्रतिपादित प्रौद्योगिकी परिपक्वता के ९-स्तर

नासा ने प्रौद्योगिकी तत्परता के ९ स्तर बताए हैं जिन्हें संक्षेप में TRL1, TRL2, ...TRL9 नाम दिए गए हैं। TRL1 सबसे कम परिपक्वता स्तर है जबकि TRL9 सूचित करता है कि वह प्रौद्योगिकी सबसे अधिक परिपक्व हो चुकी है।
टीआरएल 1: मूलभूत कार्यात्मक सिद्धान्तों का निरीक्षण और विवरण का कार्य पूरा हो चुका है।
टीआरएल 2: प्रौद्योगिकी के सम्भावित अनुप्रयोग पता कर लिए गए हैं।
टीआरएल 3: विश्लेषण या/और प्रयोग द्वारा प्रौद्योगिकी की कार्यक्षमता (Proof-of-Concept) प्रदर्शित
टीआरएल 4: प्रयोगशाला में प्रायोगिक सेटअप द्वारा पुष्टि
टीआरएल 5: वास्तविक स्थितियों में या सिमुलेट की गयी वास्तविक-जैसी स्थितियों में प्रायोगिक सेटअप द्वारा पुष्टि
टीआरएल 6: कृत्रिम (सिमुलेटेड) स्थितियों में प्रोटोटाइप सिस्टम की कार्यक्षमता का प्रदर्शन (System or subsystem model or prototype demonstrated in a relevant environment)
टीआरएल 7: अन्तरिक्ष की परिस्थितियों में प्रोटोटाइप सिस्टम के कार्यक्षमता का प्रदर्शन किया जा चुका है।
टीआरएल 8: वास्तविक प्राणाली का विकास पूर्ण, जाँच एवं प्रदर्शन के माध्यम से 'उड़ान' के योग्य प्रमाणित हो चुकी है।
टीआरएल 9: प्रणाली को सफलतापूर्वक चलाकर इसकी विश्वसनीयता प्रमाणित की जा चुकी है।
कैथरीन, कैम्ब्रिज की डचेस

जीवनी

कैथरीन का पालन-पोषण न्यूबरी, बर्कशायर, इंग्लैंड, के पास स्थित चैपल रो गाँव में हुआ था। इन्होंने स्कॉटलैंड के सेंट एंड्रयूज विश्वविद्यालय से कला इतिहास में अध्ययन किया जहाँ इनकी मुलाकात 2001 में तब के वेल्स के राजकुमार विलियम से हुई। दोनों की सगाई की घोषणा 16 नवम्बर 2010 को हुई तथा अगले वर्ष 29 अप्रैल के दिन दोनों का विवाह लंदन के वेस्टमिंस्टर एब्बी में संपन्न हुआ। इस विवाह समारोह की तैयारी और स्वयं इस अवसर ने मीडिया का काफी ध्यान आकर्षित किया।
कैथरीन द्वारा ब्रिटिश फैशन पर एक बड़ा असर पड़ा है जिसे "केट मिडिलटन इफेक्ट" (हिन्दी: "केट मिडिलटन प्रभाव") कहा गया है। इन्हें 2012 में टाइम पत्रिका द्वारा दुनिया में 100 सबसे प्रभावशाली लोगों में से एक के रूप में चयनित किया गया। 
3 दिसम्बर 2012 के दिन सेंट जेम्स पैलेस ने घोषणा की कि डचेस माँ बनने वाली हैं। 22 जुलाई 2013 को डचेस को प्रारंभिक प्रसव के साथ अस्पताल में भर्ती किया गया, जहाँ इन्होंने 16:24 ब्रिटिश ग्रीष्मकालीन समय पर 8 पाउंड 6 औंस (3.80 किलो) वजन वाले एक लड़के को जन्म दिया।
असलम खान खटक

वे एक पाकिस्तानी राजनीतिज्ञ और पाकिस्तान के प्रांत, ख़ैबर पख़्तूनख़्वा के पूर्व राज्यपाल थे।
सवाना

sawana उष्णकटिबंधीय घास के मैदानों को कहते हैं। यहां पर्याप्त रूप से छोटे वृक्ष ऐसे लगे होते हैं, कि यह क्षेत्र एकदम एकसार घना हरा भरा रहता है।
ये फैले हुए वृक्षो के साथ घास के मैदान है।
स्विच मोड पॉवर सप्लाई

स्विच मोड पॉवर सप्लाई (Switch-mode power supply) या एसएमपीएस उन शक्ति-परिवर्तकों (पावर कन्वर्टर्स) को कहते हैं जिनमें पॉवर-कन्वर्शन के लिये किसी स्विच (जैसे आईजीबीटी) को उच्च आवृत्ति पर चालू-बन्द (ON/OFF) किया जाता है। इनकी दक्षता उन कन्वर्टरों से बहुत अधिक होती है जिन्हें रेखीय शक्ति आपूर्ति (लिनियर पॉवर सप्लाईज) कहते हैं जिनमें किसी शक्ति को नियंत्रित करने वाली युक्ति न तो पूरी तरह चालू होती है न पूरी तरह बन्द (अर्थात वह युक्ति ऐक्टिव रीजन में काम करती है)। आजकल उच्च गुणवत्ता वाली स्विचों की उपलब्धता के कारण अधिकांश शक्ति आपूर्तियाँ एसएमपीएस प्रकार की ही निर्मित की जा रही हैं। उच्च दक्षता के अतिरिक्त इनका आकार (साइज) भी समान क्षमता के लिनियर पॉवर सप्लाई से छोटा होता है।
२११७ ईसा पूर्व

२११७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २११७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
दयानंद एंग्लो वैदिक विद्यालय

इतिहास

उन्नीसवीं शताब्दी के उत्तरार्ध में स्वामी दयानन्द सरस्वती ने आर्य समाज की स्थापना की जिसका लक्ष्य भारतीय समाज को बौद्धिक, वैचारिक (emotionally) एवं आध्यात्मिक रूप से पुनर्जीवित करना था। उन्होने "वेदों की ओर वापस" जाने का आह्वान किया जिसका वास्तविक अर्थ "शिक्षा का प्रसार" करना था। स्वामी दयानन्द का विश्वास था कि शिक्षा के प्रसार के द्वारा ही देश के कोने-कोने में जागृति आयेगी।
महर्षि दयानन्द के सपनो को साकार करने के लिये उनके कुछ ज्ञानी, समर्पित एवं त्यागी अनुयियों ने "दयानन्द ऐंग्लो वैदिक कॉलेज ट्रस्ट तथा प्रबन्धन समिति" की स्थापना की। ०१ जून सन् १८८६ में इस समिति का पंजीयन (रजिस्ट्रेशन) हुआ। १८८६ में ही समिति का पहला डीएवी स्कूल लाहौर में स्थापित हुआ और लाला हंसराज इसके अवैतनिक प्रधानाचार्य बनाये गये। इस प्रकार एक शैक्षिक आन्दोलन की नींव पड़ी। अनेक दूरदर्शी एवं राष्ट्रवादी जैसे लाला लाजपत राय, भाई परमानन्द, लाला द्वारका दास, बक्शी रामरतन, बक्शी टेक चन्द आदि ने इस आन्दोलन को आगे बढ़ाया और इसे पूरे देश में फैलाया।
मिर्ज़ा ग़ालिब

जन्म और परिवार

ग़ालिब का जन्म आगरा में एक सैनिक पृष्ठभूमि वाले परिवार में हुआ था। उन्होने अपने पिता और चाचा को बचपन में ही खो दिया था, ग़ालिब का जीवनयापन मूलत: अपने चाचा के मरणोपरांत मिलने वाले पेंशन से होता था (वो ब्रिटिश ईस्ट इंडिया कंपनी में सैन्य अधिकारी थे)। ग़ालिब की पृष्ठभूमि एक तुर्क परिवार से थी और इनके दादा मध्य एशिया के समरक़न्द से सन् १७५० के आसपास भारत आए थे। उनके दादा मिर्ज़ा क़ोबान बेग खान अहमद शाह के शासन काल में समरकंद से भारत आये। उन्होने दिल्ली, लाहौर व जयपुर में काम किया और अन्ततः आगरा में बस गये। उनके दो पुत्र व तीन पुत्रियां थी। मिर्ज़ा अब्दुल्ला बेग खान व मिर्ज़ा नसरुल्ला बेग खान उनके दो पुत्र थे।
मिर्ज़ा अब्दुल्ला बेग (गालिब के पिता) ने इज़्ज़त-उत-निसा बेगम से निकाह किया और अपने ससुर के घर में रहने लगे। उन्होने पहले लखनऊ के नवाब और बाद में हैदराबाद के निज़ाम के यहाँ काम किया। १८०३ में अलवर में एक युद्ध में उनकी मृत्यु के समय गालिब मात्र ५ वर्ष के थे।
जब ग़ालिब छोटे थे तो एक नव-मुस्लिम-वर्तित ईरान से दिल्ली आए थे और उनके सान्निध्य में रहकर ग़ालिब ने फ़ारसी सीखी।

शिक्षा

ग़ालिब की प्रारम्भिक शिक्षा के बारे में स्पष्टतः कुछ कहा नहीं जा सकता लेकिन ग़ालिब के अनुसार उन्होने ११ वर्ष की अवस्था से ही उर्दू एवं फ़ारसी में गद्य तथा पद्य लिखना आरम्भ कर दिया था। उन्होने अधिकतर फारसी और उर्दू में पारम्परिक भक्ति और सौन्दर्य रस पर रचनाये लिखी जो गजल में लिखी हुई है। उन्होंने फारसी और उर्दू दोनो में पारंपरिक गीत काव्य की रहस्यमय-रोमांटिक शैली में सबसे व्यापक रूप से लिखा और यह गजल के रूप में जाना जाता है।

वैवाहिक जीवन

13 वर्ष की आयु में उनका विवाह नवाब ईलाही बख्श की बेटी उमराव बेगम से हो गया था। विवाह के बाद वह दिल्ली आ गये थे जहाँ उनकी तमाम उम्र बीती। अपने पेंशन के सिलसिले में उन्हें कोलकाता कि लम्बी यात्रा भी करनी पड़ी थी, जिसका ज़िक्र उनकी ग़ज़लों में जगह–जगह पर मिलता है।

शाही खिताब

१८५० में शहंशाह बहादुर शाह ज़फ़र द्वितीय ने मिर्ज़ा गालिब को दबीर-उल-मुल्क और नज़्म-उद-दौला के खिताब से नवाज़ा। बाद में उन्हे मिर्ज़ा नोशा का खिताब भी मिला। वे शहंशाह के दरबार में एक महत्वपूर्ण दरबारी थे। उन्हे बहादुर शाह ज़फर द्वितीय के ज्येष्ठ पुत्र राजकुमार फ़क्र-उद-दिन मिर्ज़ा का शिक्षक भी नियुक्त किया गया। वे एक समय में मुगल दरबार के शाही इतिहासविद भी थे।
बिट टॉरेंट

बिट टॉरेंट इंटरनेट पर फ़ाइल और डाटा बाँटने की एक प्रणाली है।
मेडलाइन प्लस

मेडलाइन प्लस एक वेबसाइट है जहाँ स्वास्थ्य सम्बन्धी सूचनाएँ मिलती हैं। यह चिकित्साशास्त्र से सम्बन्धित विश्व के सबसे बड़े पुस्तकालय यूनाइटेड स्टेट्स नेस्नल लाइब्रेरी ऑफ मेडिसिन से स्वास्थ्य सम्बन्धित सूचनाएँ उपलब्ध कराता है।